**Elatusvelvollisten Liitto ry**

**Oikeusministeriö**

oikeusministerio@om.fi

**LAUSUNTO LAPSEN HUOLTOA JA TAPAAMISOIKEUTTA KOSKEVAN LAINSÄÄDÄNNÖN UUDISTAMISESTA**

Viite: Lausuntopyyntö 26.1.2016, OM 31/41/2015

Elatusvelvollisten Liitto ry puoluepoliittisesti riippumaton lastensuojelu- ja edunvalvontajärjestö. Liiton tarkoituksen on mm. pyrkiä turvaamaan lapsen oikeudet huoltajaa ja tapaamisoikeutta määrättäessä. Lisäksi liiton tarkoituksena on vaikuttaa siihen, ettei elatusvelvollisen ja yhteishuoltajan toimeentuloa vaaranneta eikä toimeentuloa vaaranneta eikä tapaamisoikeutta häiritä.

Elatusvelvollisten Liitto ry esittää kunnioittavasti lausuntopyynnön johdosta seuraavaa:

*2.1. Vuoroasumisjärjestelyt*

Katsomme, että vuoroasuminen voisi olla lähtökohtana, jos lapsi on kouluiässä ja vanhemmat asuvat lähekkäin.

Edelleen katsomme, että olisi aiheellista selvittää, voisiko lainsäädäntöä muuttaa siten, että lapsi voisi asua virallisesti kahdessa eri osoitteessa.

Vuoroasumisjärjestelyissä tulee myös huomioida paremmin asumiskulujen jakautuminen vanhempien välille. Jos lapsi asuu vuoroviikoin kummankin vanhempansa luona, ei voida edellyttää toisen vanhemman maksavan suhteessa enemmän lapsen asumisesta tai muustakaan (vrt EVL ehdotus asetukseksi elatusavun määrittämiseksi).

*2.2. Säännökset tuetuista ja valvotuista tapaamisista*

Tuetuista ja valvotuista tapaamisista olisi syytä ottaa säännökset lapsenhuoltolakiin. Tällaisten tapaamisten tulisi olla määräaikaisia.

*2.3. Muiden kuin vanhempien tapaamisoikeus*

Elatusvelvollisten Liitto ry kannattaa sitä, että lainsäädännön tarkistamista harkitaan siten, että tapaamisoikeus voidaan vahvistaa myös muihin läheisiin henkilöihin kuin vanhempiin. Erityisesti valvottujen ja tuettujen tapaamisten yhteydessä olisi tärkeää, että lapsi voisi tavata myös isovanhempiaan ja sisaruksiaan.

*2.4.a) Vieraannuttaminen ja muut tapaamisen toteutumiseen liittyvät vaikeudet*

Vieraannuttamisen ehkäisemiseksi Elatusvelvollisten Liitto ry pitää tärkeänä sitä, että myös lakia lapsen huollon ja tapaamisoikeuden täytäntöönpanosta uudistetaan. Esimerkiksi nouto tapaamisiin tulisi olla mahdollista nykyisen yhden tapaamisen sijasta esim. puolen vuoden aikana tapahtuviin tapaamisiin.

*b) Lapsen asuinpaikan muuttaminen (ns. relocation)*

Pidämme lapsen edun mukaisena sitä, että vanhemman tulisi etukäteen ilmoittaa muuttoaikeistaan toiselle vanhemmalle.

c) Lapsen huollon ja tapaamisoikeuden täytäntöönpano

L tapaamisoikeutta koskevan päätöksen täytäntöönpanosta 19 § ” Ennen uhkasakon tuomitsemista on asianosaiselle varattava tilaisuus tulla kuulluksi. Uhkasakkoa ei voida tuomita maksettavaksi, jos asianosainen näyttää, että hänellä on ollut velvoitteen noudattamatta jättämiseen hyväksyttävä syy, tai jos velvoite on täytetty ennen tuomitsemispäätöksen antamista”

Tätä lainkohtaa hyväksikäyttämällä lähihuoltaja voi aiheuttaa tilanteen, jossa tapaamisten estämistä ei voida täytäntöön panna. Vaikka estämiset olisivat olleet huomattavan laajoja, mutta ennen uhkasakon asettamista lähihuoltaja sallii tapaamiset. Tällöin on mahdollisuus oikeudenkäyntien kierteelle, jossa etävanhemmalla on aina oikeudenkäyntikuluriski.

Kyseinen lainkohta heikentää toisen vanhemman mahdollisuutta saada oikeutta itselleen ja lapselleen. Koska oikeudenkäyntikuluriskin lisäksi usein etävanhempi ei uskalla lähteä hakemaan oikeutta.

 Lakiin pitäisi tehdä lisäys, että huolimatta tapaamisten toteutumisesta estämiset

 pitäisi käsitellä tuomioistuimessa ja tuomita mahdollinen uhkasakko vastaisen

 Jos tapaamisten estäminen tästä huolimatta jatkuu tulee olla vaihtoehtona lapsen

 pikainen asumisen muutos toiselle vanhemmalle.

*2.5. Vastuu lapsen tapaamiskustannuksista*

Tapaamisoikeus on ensisijaisesti nimenomaan vanhemman oikeus. Sen vuoksi kummankin vanhemman tulisi osallistua tapaamisista aiheutuviin matkakustannuksiin sekä kuljetusjärjestelyihin.

*3.3. Lapsen kuuleminen ja osallistuminen oikeudenkäyntiin*

Elatusvelvollisten Liitto ry katsoo, että lapsen oikeutta tulla kuulluksi tulisi lainsäädäntöteitse vahvistaa. Esimerkiksi 12 vuotta täyttänyttä lasta tulisi voida aina kuulla ilman erillisen olosuhdeselvityksen hankkimista esim. tuomarin ja sosiaali- tai terveydenhuollon viranhaltijan toimesta.

*4.2. Lapsen huoltoon liittyvien sopimusten alan laajentaminen*

Elatusvelvollisten Liitto ry kannattaa sitä, että riidattomissa tilanteissa huoltajan tehtävienjaosta, oheishuoltajasta ja tietojensaantioikeudesta voitaisiin sopia myös sosiaalilautakunnan vahvistamalla sopimuksella.

Esitämme lisäksi, että lähtökohtaisesti vanhemmalla tulisi huoltajuudesta riippumatta olla tietojensaantioikeus lasta koskevista asioista viranomaisilta. Tämä on lapsen edun mukaista, sillä tällöin vanhemmalla olisi mahdollisuus ryhtyä lapsen edun turvaamiseksi tarpeellisiin toimenpiteisiin.

Muuta

Oikeusministeriön ohjeen (OMJU 2007:2 Lapsen elatusavun suuruuden arvioimiseksi) soveltaminen on monissa tapauksissa jopa kaksinkertaistanut elatusavun määrään aikaisempaan laskutapaan verrattuna. Elatusvelvollisten Liitto ry on 29.11.2013 lähettänyt oikeusministeriölle ehdotuksen asetuksesta elatusavun määrittelemiseksi.

Edelleen Elatusvelvollisten Liitto ry on esittänyt, että lapsen elatuksesta annettuun lakiin (5.9.1975/704) lisätään oikeudenkäyntikuluja koskeva säännös (esim. 6 luku 15a §), joka kuuluisi seuraavasti:

Asianosaiset vastaavat itse oikeudenkäyntikuluistaan, jollei ole erityistä syytä velvoittaa asianosaista korvaamaan osaksi tai kokonaan vastapuolensa oikeudenkäyntikulut. Alaikäisen lapsen huoltaja tai muu edustaja vastaa oikeudenkäyntikuluista elatusapua koskevissa asioissa lapsen asemesta.

Samoin elatusvelvollisten liitto on jättänyt oikeusministeriölle jo aiemmin oikeusministeriölle ja useille kansanedustajille lakiehdotuksen, jonka mukaan lapsen elatukseen liittyvässä asiassa kantajana tai vastaajana on aina toinen vanhempi. Ei koskaan lapsi.

Toivomme, että samassa yhteydessä myös em. lakialoitteiden käsittelyä jatkettaisiin.

Helsingissä 15.2.2016

Elatusvelvollisten Liitto ry

Ahti Hurmalainen Janne Kangas

Puheenjohtaja Hallituksen jäsen

GSM 0400617843 GSM 0400690480